Uadžet
Uadžet (Udu, Udo, Uto, graik. Bouto, lot. Buto, kopt. Edžio žalioji) egiptiečių mitologijoje – Nilo deltoje esančio ir „Uadžet namais“ vadinamo Buto miesto valdovė. Poroje su Pietų Egipto karūnos sergėtoja Nekhbete sudaro Nebti junginį. Vaizduojama sparnuotos kobros pavidalu. Jos simbolis – valdovą saugantis urėjus, t. y. Saulės akiai tapati gyvatė, savo spinduliavimu naikinanti priešus.